

**Батыс Қазақстан облысының Шыңғырлау ауданының кейбір елді мекендерін тарату туралы**

Батыс Қазақстан облыстық мәслихатының 2011 жылғы 20 тамыздағы N 34-15 шешімі және Батыс Қазақстан облысы әкімдігінің 2010 жылғы 24 желтоқсандағы N 313 қаулысы. Батыс Қазақстан облысының Әділет департаментінде 2011 жылғы 24 тамызда N 3070 тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы", Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңдарына сәйкес, Шыңғырлау аудандық әкімдігінің 2010 жылғы 13 сәуірдегі N 40 және Шыңғырлау аудандық мәслихатының 2010 жылғы 15 сәуірдегі N 28-2 "Кейбір елді мекендерді тарату туралы" бірлескен қаулы және шешімі негізінде облыс әкімдігі **ҚАУЛЫ ЕТЕДІ** және облыстық мәслихат **ШЕШІМ ЕТТІ**:  
      1. Батыс Қазақстан облысының Шыңғырлау ауданының кейбір елді мекендері таратылсын:  
      Ақбұлақ селолық округі бойынша Ағатан селосы;  
      Қызылкөл селолық округі бойынша Үлгілі селосы;  
      Лубен селолық округі бойынша Юбилейное селосы;  
      Лубен селолық округі бойынша Отрадное селосы.  
      2. Осы қаулы және шешім алғаш ресми жарияланған күннен бастап қолданысқа енгізіледі.

*Облыс әкімі                  Сессия төрағасы*  
*Б. Ізмұхамбетов              М. Джакибаев*  
*Облыстық мәслихат хатшысы*  
*М. Құлшар*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК